
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2011 M. RUGPJŪČIO 25 D. SPRENDIMO NR. T-163 „DĖL PANEVĖŽIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO

2015 m. birželio 11 d. Nr. T-142
Panevėžys

Vadovaudamasi Lietuvos Respublikos vietos savivaldos įstatymo (2015 m. balandžio 16 d. įstatymo Nr. XII-1621 redakcija) 15 straipsniu, 18 straipsnio 1 dalimi, Savivaldybės taryba
n u s p r e n d ž i a:
	1. Pakeisti Panevėžio rajono savivaldybės tarybos veiklos reglamentą, patvirtintą Panevėžio rajono savivaldybės tarybos 2011 m. rugpjūčio 25 d. sprendimu Nr. T-163 „Dėl Panevėžio rajono savivaldybės tarybos veiklos reglamento patvirtinimo“:
1.1.  pakeisti 22 punktą ir jį išdėstyti taip:
„22. Apskaitos skyrius tarybos nariui (ir savivaldybės merui bei savivaldybės mero pavaduotojui) su jo, kaip tarybos nario, veikla susijusioms kanceliarijos, pašto, telefono, internetinio ryšio, transporto išlaidoms, kiek jų nesuteikia ar tiesiogiai neapmoka Savivaldybės administracija, kas mėnesį gali skirti 150 Eur dydžio išmoką atsiskaitytinai.“
1.2. pakeisti 165 punktą ir jį išdėstyti taip:
„165. Savivaldybės taryba savo įgaliojimų laikui sudaro Administracinę komisiją, Etikos komisiją ir Antikorupcijos komisiją.“
1.3. papildyti 167-1 punktu ir jį išdėstyti taip:
[bookmark: part_f87cb94fd2cd4de59337ff648736e129][bookmark: part_fca6a173ec0f4192978468c3be97e842][bookmark: part_a925280c23444f2187264bef10e476b4][bookmark: part_ed5376043ea7443886f6b8d819e00f56][bookmark: part_1917e035007d44d6ac9b68ebf4ee1aca]„167-1. Antikorupcijos komisija savivaldybės tarybos ar mero iniciatyva dalyvauja atliekant savivaldybės institucijų parengtų teisės aktų projektų antikorupcinį vertinimą, svarstydama teisės aktų projektus komisijos posėdyje ir teikdama pasiūlymus teisės akto projekto rengėjui, kaip tobulinti teisės aktą, mažinant korupcijos pasireiškimo riziką, dalyvauja rengiant kovos su korupcija programas ir teikia išvadas savivaldybės tarybai dėl šių programų ir jų įgyvendinimo, nagrinėja savivaldybės bendruomenės narių, valstybės institucijų, gyvenamųjų vietovių bendruomenių ar bendruomeninių organizacijų atstovų siūlymus ir pastabas dėl kovos su korupcija priemonių vykdymo, informuoja visuomenę apie savo veiklą, vykdomas korupcijos prevencijos priemones savivaldybėje, taip pat apie kovos su korupcija rezultatus, atlieka kitas kituose teisės aktuose nustatytas funkcijas, susijusias su savivaldybėje įgyvendinama valstybės politika korupcijos prevencijos srityje. Savivaldybės taryba šios komisijos pirmininką mero teikimu skiria iš tarybos narių tokia pat tvarka kaip ir Etikos komisijos pirmininką reglamento 167 punkto nustatyta tvarka. Komisijos atsakingojo sekretoriaus pareigas atlieka savivaldybės administracijos direktoriaus paskirtas valstybės tarnautojas, šios funkcijos įrašomos į jo pareigybės aprašymą.“
1.4. pakeisti 170  punktą ir jį išdėstyti taip:
„170. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, ekspertai, gyvenamųjų vietovių bendruomenių ir bendruomeninių organizacijų atstovai, kiti savivaldybės bendruomenės nariai. Etikos komisijoje ir Antikorupcijos komisijoje gyvenamųjų vietovių bendruomenių atstovai turi sudaryti ne mažiau kaip 1/3 komisijos narių.“
1.5. pripažinti netekusiu galios 49.2 punktą.
2. Šis sprendimas, išskyrus 1.5 punktą, įsigalioja 2015 m. liepos 1 d.

